Monako

Monako (franc. Monaco [monako]; službeno Kneževina Monako ili Principat Monako, franc. Principauté de Monaco), država na obali Sredozemnog mora (Azurna obala), s kopnene strane posve okružena Francuskom, nedaleko od Italije; obuhvaća 1,95 km2. Najgušće je naseljena država na svijetu i poslije Vatikana najmanja država na svijetu.

Ime 
Ime Monako dolazi po riječi Monoikos (Μόνοικος), imenu koje je označavalo navodno ligursko pleme koje je na tome području živjelo u 6 stoljeću pne..

Povijest 
Država je dobila ime po obližnjoj grčkoj koloniji Monoikos, koju su u 6. stoljeću pne. osnovali Feničani.

Dinastija Grimaldi vlada Monakom od 8. siječnja 1297. godine kada je François Grimaldi zauzeo tvrđavu. Jedino razdoblje kada Grimaldijevi nisu vladali Monakom je između 1793. i 1814. kada su tim teritorijem upravljali Francuzi.

Monako je bio protektorat Kraljevine Sardinije od 1815. do 1860. godine kada je Bečkim kongresom odlučena samostalnost Monaka Francusko-monegaškim ugovorom.

Francuske općine Menton i Roquebrune su bili dijelovi kneževine, dok se nisu 1848. godine proglasili slobodnim gradovima. Godine 1861. ti su gradovi priključeni Francuskoj.

Do donošenja ustava 1911. godine Monako je bio apsolutna monarhija. U lipnju 1918. godine donešen je dogovor s Francuskom kojime se ustupljuje ograničena kontrola Francuskoj nad Monakom. Odlučeno je da će Monegaška politika biti usklađena s francuskim političkim, vojnim i gospodarskim interesima.

Nedavna povijest 
Knez Rainier III. je naslijedio prijestolje kneževine od svog djeda kneza Louisa II., 1949. godine. 1962. je donesen novi ustav kojime je ukinuta smrtna kazna i dodijeljeno pravo glasa ženama. 1993. godine Monako je postao član UN-a. Godine 2002., potpisan je novi ugovor s Francuskom u kojem je dogovoreno da kneževina ostane nezavisna država čak i u slučaju ako nema nasljednika dinastije. Godine 2004. kneževina je postala član Vijeća Europe.

Poslije smrti kneza Rainiera koji je umro 6. travnja 2005. prijestolje je naslijedio njegov sin Albert II..

Politika 
Od ustava donesenog 1911. godine, Monako je parlamentarna monarhija s knezom na čelu države. Izvršna vlast sastoji se od ministra države (Ministre d'État) koji presjeda vladom sastavljenom od šest članova. Ministar države je francuski građanin kojeg odabire knez između kandidata koje predloži francuska vlada. Od 1962. godine, uz kneza državom vlada i parlament koji se sastoji od 24 zastupnika. Zastupnici se biraju na mandat od pet godina. Za lokalna pitanja se brine Conseil communal koji se satoji od 15 članova.

Četvrti 
Monako je podjeljen na 6 četvrti:
 Monaco-Ville, stari grad,
 La Condamine, lučka zona i tržnica,
 Monte-Carlo, stambena zona i casino,
 Fontvieille, nova četvrt uz more,
 Le Larvotto, plaže,
 Les Moneghetti, sjeverozapadna stambena zona.

Zemljopis 

Kneževina Monako je druga najmanja nezavisna država na svijetu (manji je samo Vatikan).

Nalazi se na obali Sredozemnog mora, 18 km udaljena od Nice i 12 km od talijanske granice, u potpunosti je okružena Francuskom.

Temparatura varira od prosječnih 8 °C u siječnju i veljači do prosječnih 26 °C u srpnju i kolovozu.

Gospodarstvo 
Glavni izvor prihoda Monaka je turizam, svake godine veliki broj turista privlači Kasino i ugodna klima.

Građanima kneževine država ne ubire porez, zbog čega u državi živi veliki broj ljudi koji nastoje izbjeći oporezivanje. Monako nije član Europske unije, ali je vrlo povezan s EU carinskom unijom s Francuskom. Kneževina je izborila pravo izdavanja svojih vlastitih kovanica eura.

Stanovništvo 

U kneževini živi 30 000 stranih stanovnika, 30 000 privremenih stranih radnika i 7600 domaćeg stanovništva (2004).

Većinu stanovništva čine Francuzi, njih 47%, dok domaće stanovništvo (Monegaski) i Talijani čine 16% stanovništva. Ostalih 21% čine pripadnici nekih od 15 raznih nacionalnih skupina koji žive u Monaku. Službeni jezik je francuski, ali također su rasprostranjeni talijanski i engleski zajedno s lokalnim monegaškim jezikom.

Službena religija je katoličanstvo, a ustav jamči slobodu vjere pripadnicima drugih religija.

Etničke grupe

Kultura 

Lokalni monegaški jezik se predaje u školama uz francuski.

Muzeji 
 Oceanografski muzej

Sport 
U kneževini se održava i VN Monaka Formule 1.

Reference

Vidi još 
 Himna Monaka
 Oceanografski muzej

Vanjske veze 

 Monaco
 Službeni portal vlade
  Libello.com, Aktualnosti u Kneževini
  Interaktivni plan Monaka
  Zvanični vladin portal
  U kući Grimaldi
  Monako informacije
  Uputstvo za Monako i Monte Karlo - informacije, mape, istorija, kultura, turizam, politika, ekonomija i finansije
  Monako papirni novac
  Monte Karlo foto galerija
 Monte Karlo iz kneževske palate - 360 stepeni panorama

Problemi
 
Glavni gradovi u Evropi
Države u Evropi